o
Derek Prince
Löydä ensin Raamatun selkäranka
Osa 4
"Jos sitä aikaa ei lyhennettäisi, yksikään ihminen ei säästyisi.
Mutta valittujen tähden se aika lyhennetään."
Toisin sanoen, jos ahdinkoa, ja tämä on oleva suuri ahdinko,
jota katsomme tarkemmin kohta,
ei Jumala lyhentäisi, kukaan ei selviäisi hengissä.
Sanaa, joka tarkoittaa lyhentämistä, käytetään kuulemma myös
koiran hännän leikkaamisesta. Joidenkin koirien häntä on typistetty.
Itse koiraa ei ole lyhennetty vaan vähän sen häntää.
Näyttää siltä, että Jeesus tarkoittaa ajan "häntää".
Sitä typistetään, jotta ihmisiä jäisi henkiin.
Mitä sitten on suuri ahdinko?
Ilm 7:13-14.
Olemme jo katsoneet suurta kansanjoukkoa,
jossa on ihmisiä kaikista maista, kansoista, heimoista ja kielistä
ja joka seisoo valtaistuimen edessä.
"Yksi vanhimmista kysyi minulta:
Keitä nämä valkeavaatteiset ovat? Mistä he ovat tulleet?"
Johannes sanoi viisaasti: "Herra, Sinä sen tiedät."
Jos Jumala kysyy kiperän kysymyksen,
niin on hyvä vastata: "Herra, Sinä sen tiedät".
"Hän sanoi minulle: Nämä ovat päässeet suuresta ahdingosta."
Tarkkaan ottaen he ovat tulossa ahdingosta.
Johannes näki heidän virtaavan ulos suuresta ahdingosta.
"He ovat pesseet vaatteensa ja valkaisseet ne Karitsan veressä."
Suuri ahdinko. Ei ole toista sen kaltaista.
Ei ole ollut eikä tule olemaan juuri niin kuin Jeesus sanoi.
Ja sitten mahtavat sanat:
"Sen tähden he ovat Jumalan valtaistuimen edessä ja
palvelevat Häntä Hänen pyhäkössään päivin ja öin,
ja Hän, joka istuu valtaistuimella, on levittänyt telttansa heidän ylleen."
Hän ei vain vieraile vaan Hän asuu siinä.
Meidän on syytä kääntää katseemme tähän tilanteeseen,
koska joudumme kokemaan kovia.
Ei kannata menettää näkyä siitä, mitä lopussa seisoo.
Muuten väsymme ja menetämme rohkeutemme.
Älkäämme koskaan menettäkö näkyä siitä,
mitä Jumala on suunnitellut aikojen lopulle.
On syytä kestää kaikki, jotta saavuttaisimme päämärän.
Myös Rom 2:9-10 on minusta vaikuttava.
Myönnän, etten ollut juurikaan kiinnostunut juutalaisista,
silloin kun Jumala pelasti minut. Minulla oli pari juutalaisystävää,
mutta he olivat mukautuneet maailmaan ja
elivät jotakuinkin pakanakansojen tavoin.
Mutta Jumala on olojen pakosta ja johdatuksellaan
pakottanut minut ottamaan juutalaiset tosissaan.
Olen poikkeus, sillä minulla on kuusi juutalaista adoptiotytärtä.
Monilla ei ole sellaista perhettä. En suunnitellut niin,
mutta Jumala suunnitteli. Korostan, että ymmärrys siitä,
mitä Jumala on tehnyt juutalaisten kanssa, antaa
selkeämmän kuvan Raamatusta kuin jos tuo ymmärrys puuttuu.
Paavali sanoo, Rom 2:9-10:
"Tuska ja ahdistus tulee jokaisen osaksi, joka tekee pahaa,
ensin juutalaisen, sitten myös kreikkalaisen (pakanakansojen).
Kirkkaus, kunnia ja rauha taas tulevat jokaisen osaksi, joka tekee hyvää,
ensin juutalaisen, sitten myös kreikkalaisen."
Jumala toimii tuossa järjestyksessä. Kun ahdinko koittaa,
ensin siihen joutuvat juutalaiset, sitten muut kansat.
Tuntuu järkyttävältä ajatella holokaustia, koska se kohtasi
kuutta miljoonaa juutalaista, niin mitä tapahtuu muille kansoille?
Ahdinko ei pääty juutalaisiin vaan he joutuvat siihen ensin ja
sitten kreikkalaiset. Nyt palamme Mat 24:ään.
Jae 23 ja jälleen "silloin":
"Jos joku silloin sanoo teille: Täällä on Messias,
tai: Messias on tuolla, älkää uskoko.
Sillä vääriä messiaita ja vääriä profeettoja ilmaantuu,
ja he tekevät suuria tunnustekoja ja ihmeitä,
niin että he johtavat, jos mahdollista, valitutkin harhaan."
Itse ajattelen, ettei valittuja voi johtaa harhaan, koska
Jumala on heidät valinnut. Hän suojelee heitä kädellään.
Sanon teille, että kyky tehdä ihmeitä ja tunnustekoja ei aina takaa totuutta.
Saatana kykenee moniin ihmeisiin. Karismaatikoilla tuntuu olevan käsitys,
että jos jokin on yliluonnollista, sen täytyy olla Jumalasta.
Se ei ole totta. Muistakaa se.
Apt 16:ssa kerrotaan orjatytöstä, jossa oli tietäjähenki.
Hän seurasi Paavalia ja Silasta kaduilla ja huusi:
"Nämä miehet ovat Korkeimman Jumalan palvelijoita ja
osoittavat teille pelastuksen tien." Hän oli ainoa Filippissä, joka
tiesi mitä miehiä he olivat, mutta hän oli saatanan palvelija.
Hänen tiedonsanansa olivat saatanasta.
Mitä Paavali teki? Ottiko hän tytön seurakunnan jäseneksi?
Ei vaan hän ajoi pahan tietäjähengen ulos hänestä.
Kaikki ennustaminen on demonista.
Ennustajat osuvat usein oikeaan. Ruth antoi luvan kertoa tämän:
Ennen kuin hän pelastui, joku neuvoi häntä menemään ennustajalle.
Hän meni tietäjänaisen luo, jota hän ei ollut koskaan ennen tavannut.
Hän ei tiennyt naisesta mitään ja tämä sanoi kolme asiaa:
Miehesi on jättänyt sinut, sinulla on kolme lasta ja
et enää voi saada lapsia.
Kaikki on totta, mutta tieto oli saatanasta.
Mikä oli saatanan tarkoitus?
Saada Ruth koukkuun saatanan yliluonnollisiin metkuihin.
Jumalan armosta hän ei enää mennyt tuon naisen luo.
Vähän myöhemmin Ruth kohtasi Herran.
Varoitan teitä, koska on niin monia karismaatikkoja,
jotka eivät osaa ollenkaan varoa antikristusta.
On vain yksi tae nähdä totuus ja se on Raamattu.
Jos siitä harhautuu, tulee ongelmia ja joutuu eksytykseen.
Ilm 13 puhuu vääristä profeetoista,
jotka ovat antikristuksen "kätyreitä". Jae 13:
"Se tekee suuria tunnustekoja ja saa tulen lyömään taivaasta
maahan ihmisten nähden. Niillä tunnusteoilla, joita
sillä on valta tehdä ensimmäisen pedon nimissä,
se johtaa harhaan kaikki maan asukkaat, niin että saa heidät
tekemään patsaan sen pedon kunniaksi, joka on
isketty miekalla, mutta on vironnut henkiin."
Kuulkaa, tämä ihminen saa tulen lyömään taivaasta.
En tunne yhtäkään karismaattista saarnaajaa, joka siihen pystyy.
Mutta tämä on saatanan palvelija, joka käyttää yliluonnollisia voimia
johtaakseen ihmisiä harhaan.
Älkää siis luottako pelkkiin tunnustekoihin.
On monia tunnustekoja, jotka vahvistavat Jumalan Sanan totuuden,
mutta totuus ei ole tunnusmerkkien varassa vaan
se on Jumalan Sanassa. Jeesus sanoi:
"Sinun Sanasi on totuus". Muuta ei tarvitse tietääkään.
Jumalan Sana on totuus.
Kaikki, mikä on Jumalan Sanan vastaista,
ei ole totuutta eikä se ole Jumalasta.
Mat 24:25: Jeesus sanoo:
"Tämän Minä olen teille nyt ennalta ilmoittanut."
Et siis voi väittää, etteikö sinua olisi varoitettu.
Sanon tämän teille jokaiselle.
Nyt ette enää voi sanoa, ettei teitä ole varoitettu.
"Jos siis teille sanotaan: 'Hän on tuolla autiomaassa',
älkää lähtekö sinne, tai jos sanotaan:
'Hän on sisällä talossa', älkää uskoko sitä."
Miksi? Koska Herran paluu näkyy kaikkialla maailmassa.
On sellaistakin opetusta, että tapahtuisi salainen ylöstempaus.
En halua väitellä, mutta mielestäni ylöstempausta
ei voi mitenkään kuvata salaiseksi.
En tiedä mitään julkisempaa tapahtumaa
ihmiskunnan historiassa seuraavan jakeen perusteella. Jae 27:
"Sillä niin kuin salama leimahtaa idässä ja valaisee taivaan länteen asti,
niin on oleva Ihmisen Pojan tulo." Se ei ole salaista.
Katsotaan mitä siitä seuraa. Luen ensin ja selitän sitten.
"Missä on raato, sinne kokoontuvat korppikotkat."
Moniko teistä on nähnyt korppikotkia? Ainakin jotkut.
Minä näin niitä ensimmäisen kerran Egyptissä.
Näin sinisellä taivaalla pisteen, joka oli lintu.
Se kaarteli ja tuli hiljalleen alemmas ja sitä seurasi muitakin pisteitä.
Linnut laskeutuivat kaarrellen.
Tajusin heti, että jokin eläin oli kuolemassa
ja linnut vain odottivat, milloin pääsisivät raadon kimppuun.
Ensimmäiseksi ne tekevät selvää silmistä. Jeesus sanoi, että
missä näette korppikotkien kaartelevan, siellä on raato.
Tämä on minun teoriaani, joka voi muuttua.
Ehkä vertaus viittaa siihen miten ihmiset suhtautuvat Jerusalemiin.
Korppikotkat kaartelevat jo ilmassa alkavat laskeutua,
koska kukin haluaa palasen piirakasta.
USA, Britannia, EU, muslimit,
Venäjä, paavi, kaikki korppikotkat.
Ei tarvitse uskoa sanomisiani.
Voin olla väärässä eikä se olisi ensimmäinen kerta,
mutta ajattelen, että noin voi tapahtua.
Jatkamme. Jae 29, huomaa sana "heti".
"Mutta heti noiden päivien ahdingon jälkeen
aurinko pimenee eikä kuu anna valoaan.
Tähdet putoavat taivaalta ja taivaiden voimat järkkyvät."
Tähtien putoamisen voi ymmärtää monin tavoin,
mutta se saattaa merkitä, että saatanan enkelit
syöstään alas taivaasta.
En usko, että tämä tarkoittaa tähtiä, joita näemme yöllä.
Kaksi esimerkkiä tästä: Ilm 8:10:
"Kolmas enkeli puhalsi torveensa. Silloin putosi taivaalta suuri,
soihtuna palava tähti, ja maahan pudotessaan se täytti
kolmanneksen virroista ja vesien lähteistä. Tähden nimi oli Koiruoho."
Se on saatanan enkeli, joka ajettiin pois taivaasta.
Sitten Ilm 9:1: "Viides enkeli puhalsi torveensa. Silloin minä
näin, että taivaasta oli pudonnut maahan tähti. Sille annettiin
syvyyden kuilun avain ja se avasi tuon syvyyteen vievän kuilun."
Taivaan tähdet merkitsevät siis saatanan enkeleitä.
En väitä, että juuri näin olisi, mutta en voi kuvitella, että
kokonaisia tähtikuvioita putoaisi taivaalta.
Sen sijan voin kuvitella, että taivaan voimat, saatanan valtaistuin
ja hänen valtakuntansa taivaassa, alkaa vapista ja tutista niin, että
hänen enkelinsä syöstään maahan. Teksti on vertauskuvallista.
Jae 30: "Silloin taivaalle ilmestyy Ihmisen Pojan merkki.
Kaikki maan sukukunnat puhkeavat valituksiin, kun näkevät
Ihmisen Pojan tulevan taivaan pilvien päällä
suuressa voimassaan ja kirkkaudessaan." Halleluja!
Saisimmepa nähdä tuon näyn.
Jatkan vielä salaisesta ylöstempaamisesta.
En halua hyökätä kenenkään teologiaa vastaan,
muta minua kiinnostaa löytää totuus.
1 Tes 4 kuvaa, mitä tulee tapahtumaan. Jae 13:
"Tahdomme, veljet, teidän olevan selvillä siitä,
mitä tapahtuu kuoleman uneen nukkuville
(niille, jotka ovat kuolleet kristittyinä),
jotta ette surisi niin kuin nuo toiset, joilla ei ole toivoa.
Jos kerran Jeesus on kuollut ja noussut kuolleista,
niin kuin me uskomme, silloin Jumala myös on Jeesuksen
tullessa tuova poisnukkuneet elämään yhdessä Hänen kanssaan.
Ilmoitamme teille, mitä Herra on sanonut: Me elossa olevat,
jotka saamme jäädä tänne siihen asti kun Herra tulee,
emme ehdi poisnukkuneiden edelle."
Emme siis ole paremmassa asemassa kuin poisnukkuneet.
Päinvastoin. "Itse Herra ..." Ylistys Jumalalle!
"Itse Herra laskeutuu taivaasta ylienkelin käskyhuudon kuuluessa
ja Jumalan pasuunan kaikuessa..."
Minusta tämä ei vaikuta lainkaan salaiselta.
Miten joku ei voi nähdä ja kuulla mitä tapahtuu,
kun Herra huutaa, ylienkeli komentaa ja
Jumalan pasuuna soi. Ja sitten:
"Meidät temmataan yhdessä heidän kanssaan
pilvissä yläilmoihin Herraa vastaan." Kreikassa on kaksi "ilma"-sanaa.
Toinen on "aither", josta tulee "eetteri" ja toinen on "aer" eli "ilma".
Tässä käytetään sanaa aer, joka on ilma lähellä maan pintaa.
Tästä voi päätellä, että Jeesus on lähellä maan pintaa,
kun meidät temmataan Häntä vastaan.
Me kohtaamme Herran ilmassa.
Jotkut sanovat, että sanaa ylöstempaus ei ole UT:ssa.
Totta, mutta käännöksiä on monia.
UT kirjoitettiin alun perin kreikaksi, josta käännös voisi kuulua näin:
"meidät temmataan Herraa vastaan ilmassa".
Se olisi ihan kelvollinen käännös.
Entä sana tempaus? Sana kiehtoo minua.
Kreikaksi se on "harpazoo". UT:ssa on n. 15 kohtaa,
jossa sanaa on käytetty ja niiden avulla saa selvän kuvan,
mitä tuleman pitää.
Joh 10:ssä "harpazoo" on kolmesti, kun Jeesus kertoo
miten susi nappaa lampaan aitauksesta.
Sana kuvaa voimakasta ja yhtäkkistä toimintaa.
Mat 13:ssa sanaa käytetään linnusta,
joka nappaa siemenen ja vie sen pois.
UT:ssa "harpazoo" kuvaa monesti ihmisen tempaamista pois.
Kun Filippos oli kastanut eunukin, Apt 8, hänet tempaistiin pois.
Paavali puhuu ystävästään, joka temmattiin
kolmanteen taivaaseen,2 Kor 12.
Ilm 12:5: "Lapsi temmattiin ylös Jumalan luo."
Neljästi sana on kohdissa, joissa joku vietiin väkivalloin
väkijoukosta tai jostain tilanteesta.
Tässä oli pieni luettelo sanasta "ylöstempaaminen".
Tempaus tulee varoittamatta, se on nopea ja voimakas.
Kun se tulee, ei ole enää aikaa valmistautua.
Jos vasta silloin valmistaudut, olet myöhässä. On oltava valmis.
Sitten jae 29. Sanon taas, että en halua kumota teorioita,
mutta kaikki teoriat eivät kuitenkaan
näytä käyvän yksiin Raamatun kanssa.
Jeesus sanoo, että heti ahdinkojen jälkeen Herra tulee.
On sellainenkin teoria, että kirkosta tulee poliittisesti niin vahva,
että se ottaa maailman haltuunsa, asettaa sen siististi järjestykseen
ja tarjoaa sen takaisin Jeesukselle, kun Hän tulee.
Raamattu ei kerro tällaista.
Jeesus tulee heti suuren ahdingon jälkeen.
Jos kirkko ottaa vastuun maailman tilasta ennen Jeesuksen tuloa,
niin silloin kirkko on vastuussa myös suuresta ahdingosta.
Raamatussa ei ole tavuakaan siitä,
että maailma olisi järjestyksessä, kun Jeesus tulee.
Päinvastoin, maailma tulee olemaan huonoimmassa jamassa.
Jeesus panee sen järjestykseen, ei kirkko.
Jae 30: "Taivaalle ilmestyy Ihmisen Pojan merkki"
En tiedä mikä se on.
"Kaikki maan sukukunnat puhkeavat valituksiin ..."
Sak 12 sanoo, että kaikki Israelin heimot surevat,
kun näkevät Messiaansa ja he ymmärtävät,
että he ristiinnaulitsivat Hänet.
Näyttää siltä, että suru leviää koko maailmaan.
On ihanaa ajatella Ihmisen Pojan tulevan taivaan pilvissä
voimassaan ja suuressa kunniassaan.
Luk 9:26 on yksi minun lempi jakeista.
"Joka häpeää Minua ja Minun sanojani,
sitä Ihmisen Poika on häpeävä, kun Hän tulee kunniassaan,
Isänsä ja pyhien enkelien kirkkaudessa."
Jeesuksen tullessa on kolminkertainen kirkkaus:
Hänen kirkkautensa, Isän kirkkaus ja enkelien kirkkaus.
Jes 24: Kuu kalpenee ja aurinko häpeää, koska
niiden valo on himmeää ja kehnoa verrattuna kirkkauteen.
Niiden valo ei ole mitään.
Tämä kolahtaa minuun, voin oikein nähdä sen.
Kirkkaus ei kuitenkaan vahingoita silmiä.
Sitä minä odotan, ehkä tekin.
Jos kuolen ennen sitä, en ole kanssanne.
Jos elän, niin näen sen kirkkauden. Sitä kannattaa odottaa.
Voitteko sanoa tähän aamen!
Sitä kokemusta varten kannattaa kestää.
Jos menetämme näyn tämän kirkkauden tulosta,
joudumme epätoivoon, koska maailma menee
yhä huonompaan suuntaan.
Synnytystuskat eivät vähene vaan voimistuvat.
Kyse on siitä, kuten jo sanoin, haluatteko todella lapsen?
Se on kiinni teistä itsestänne.
Jae 31: "Suuren pasuunan soidessa Hän (Herra) lähettää enkelinsä
neljälle ilmansuunnalle kokoamaan kaikkialta,
maan kaikista ääristä, ne, jotka Hän on valinnut."
Tässä ei koota kirkkoa vaan niitä, jotka ovat jäljellä maan päällä ja
jotka ovat Jumalan valittuja. He ovat jäljellä,
koska Hän on heidät valinnut. Tämä ei ole helppoa joillekin,
mutta emme ole pelastuneet siksi, että valitsimme Jeesuksen
vaan siksi, että Jeesus valitsi meidät. Ymmärrättekö tämän?
Jeesus sanoi opetuslapsilleen:
"Te ette valinneet Minua vaan Minä valitsin teidät".
Kun Jumala on sinut valinnut, sinun tulee reagoida
Hänen valintaansa, mutta sinä et koskaan päätä valinnasta.
Jumala tuntee jokaisen valittunsa.
Sikäli kuin ymmärrän, loppu ei tule ennen kuin kaikki valitut ovat koossa.
Vielä yksi mahtava jae tällä kertaa. Hienoa, että pääsimme näin pitkälle.
Seuraavalla kerralla käymme läpi luvun 25. Nyt jakeet 32-34:
"Ottakaa oppia viikunapuuvertauksesta.
Kun sen oksa virkoaa ja alkaa tulla lehteen,
te tiedätte, että kesä on lähellä.
Samoin te, kaiken tämän nähdessänne, tiedätte,
että se aika on lähellä (tai Hän on lähellä). Totisesti:
tämä sukupolvi ei katoa ennen kuin kaikki tämä tapahtuu."
Luukas laajentaa tätä vertausta.
Luk 21: 29: "Hän esitti heille vertauksen:
'Katsokaa viikunapuuta, tai mitä puuta tahansa' ".
Me näillä leveysasteilla tiedämme, että on neljä vuodenaikaa:
kevät, kesä, syksy ja talvi.
Osassa maapalloa ei ole vuodenaikoja.
Opetin Itä-Afrikassa viisi vuotta afrikkalaisia.
Opetin heille tätä jaetta, mutta ensin heille piti kertoa,
että osassa maapalloa puut pudottavat lehtensä ja
ovat lehdettömiä kunnes lehdet jälleen puhkeavat.
Selitin, että näin tulee olemaan.
Osan vuodesta puissa on ollut vain runko ja oksat.
En ole puutuntija, mutta lehdettöminä puut näyttävät toistensa kaltaisilta.
Kun lehdet alkavat kasvaa, osaan suurin piirtein erottaa puulajeja.
Samoin on kansakuntien laita.
Pitkään niissä on ollut vain pelkkä runko ja oksat,
mutta nyt kaikkialla maailmassa kansakuntiin on alkanut kasvaa lehtiä.
Jeesus sanoi, että ensin viikunapuu, sitten muut puut.
V. 1948 Israel, viikunapuu, puhkesi lehteen.
Olin siellä kun tämä tapahtui.
He pääsivät eroon briteistä, kuten muutkin kansakunnat.
He sanoivat: "Me olemme oma kansa.
Meillä on oma historia, kulttuuri ja kieli.
Tahdomme hallita maatamme itse."
Noista vuosista yksin Afrikassa on itsenäistynyt ainakin 50 uutta maata.
Sama ilmiö näkyy myös Aasiassa ja muuallakin.
Mikä näitä maita motivoi? Elin afrikkalaisten kanssa
pari vuotta ennen kuin heidän maansa itsenäistyi.
He sanoivat: "Me olemme oma kansa,
meillä on oma paikallinen kieli, osaamme englantia,
mutta se ei ole meidän kielemme.
Meillä on perinteiset tapamme ja vaatetustyyli.
Tahdomme olla oma itsemme."
Mitä tämä tarkoittaa? Puut puhkeavat lehteen.
Näin on tapahtunut kaikkialla.
Kolonialismi on ruma sana nykyään, mutta ei 60 vuotta sitten.
Uusi sana on nationalismi tai etnisyys,
mikä täsmää Jeesuksen puheisiin. Mitä se on? Puut puhkeavat lehteen.
Jeesus sanoi, että kun näette puiden puhkeavan lehteen,
tiedämme mitä on tekeillä.
Kun näette tämän tapahtuvan, ei tarvitse kysyä pastorilta,
koska häen ei ehkä osaisi antaa oikeaa vastausta.
Näet ja tiedät itse, että kesä on nyt lähellä.
Näet ja tiedät, mutta ymmärrätkö, että siirtomaavallan hiipuminen ja
nationalismin nousu ovat selviä merkkejä lopunajoista.
Suuntaus on maailmanlaajuinen
eikä puiden puhkeaminen lehteen ole vielä päättynyt.
Kun näemme tämän, niin tiedämme, että kesä on lähellä.
Ei tarvitse kysellä teologeilta mitä on tekeillä.
Ehkä he eivät osaisi antaa oikeaa vastausta.
Jeesus sanoi, että me näemme ja tiedämme itse.
Jos haluat tilata Derek Princen opetuksia, -
ota yhteyttä. Yhteystietomme näkyvät ruudussa.
Derek Princen opetuksia on saatavilla myös TV7 kaupasta.
Suomennos: Kai Mäkelä